**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SAISTOŠIE NOTEIKUMI**

2024. gada 25. jūlijā Nr. 20

**APSTIPRINĀTI**

ar Limbažu novada domes

25.07.2024. sēdes lēmumu Nr.526

(protokols Nr.14, 6.)

**Par bērnu uzņemšanas un atskaitīšanas kārtību**

**Limbažu novada pašvaldības izglītības iestādēs, kas īsteno pirmsskolas izglītības programmas**

*Izdoti saskaņā ar*

*Pašvaldību likuma 44. panta otro daļu,*

*Vispārējās izglītības likuma 26. panta pirmo daļu*

**I. Vispārīgie noteikumi**

* 1. Saistošie noteikumi „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” (turpmāk tekstā – saistošie noteikumi) nosaka kārtību iesniegumu uzskaites organizēšanai pirmsskolas vecuma bērnu uzņemšanai un atskaitīšanai Limbažu novada pašvaldības (turpmāk tekstā – pašvaldība) izglītības iestādēs, kas īsteno pirmsskolas izglītības programmas (turpmāk tekstā – izglītības iestādes).
  2. Pirmsskolas izglītības programmu bērni apgūst no 1 gada un 6 mēnešu vecuma līdz pamatizglītības programmas ieguves uzsākšanai tajā kalendārajā gadā, kurā bērnam aprit 7 gadi.
  3. Obligātā izglītības vecuma sasniegušo bērnu sagatavošana pamatizglītības apguvei tiek sākta tā kalendārā gada 1. septembrī, kurā bērnam aprit pieci gadi. Šie bērni programmas apguvei jāpiesaka līdz 1. aprīlim tajā kalendārajā gadā, kurā bērnam aprit pieci gadi. Atkarībā no veselības stāvokļa un psiholoģiskās sagatavotības izglītojamais var sākt pamatizglītības ieguvi vienu gadu agrāk saskaņā ar vecāku vēlmēm vai vienu gadu vēlāk, pamatojoties uz ģimenes ārsta atzinumu.
  4. Pašvaldībā ir vienota bērnu reģistrācija uzņemšanai pašvaldības izglītības iestādēs, kas īsteno pirmsskolas izglītības programmas.
  5. Vecāki vai bērna likumiskais pārstāvis (turpmāk tekstā – vecāki) var pieteikt bērnu pirmsskolas izglītības programmas apguvei izglītības iestādēs, kas īsteno pirmsskolas izglītības programmas.
  6. Grupu komplektācija izglītības iestādē notiek no 1. jūnija līdz 31. augustam.
  7. Pirmsskolas izglītības programmas apguve izglītības iestādēs nodrošināma atbilstoši Ministru kabineta noteikumiem par valsts pirmsskolas izglītības vadlīnijām un pirmsskolas izglītības programmu paraugiem.
  8. Ja bērns, kurš ir reģistrēts rindā, sasniedzot piecu gadu vecumu vēl nav uzņemts izglītības iestādē, bērna vecākiem jāpiesaka bērns atbilstošas programmas apguvei vispārējās izglītības iestādē.
  9. Komplektējot pirmsskolas bērnu grupas izglītības iestādēs, jāievēro Vispārējas izglītības likums, šie noteikumi un citi spēkā esošie normatīvie akti.
  10. Vietu piešķiršana izglītības iestādēs notiek saskaņā ar Limbažu novada izglītības iestāžu, kas īsteno pirmsskolas izglītības programmas, vietu sadales komisijas (turpmāk tekstā – Komisija) lēmumu.

**II. Bērnu reģistrācija uzņemšanai izglītības iestādēs**

* 1. Bērnus pieteikt reģistrācijai uzņemšanai izglītības iestādēs (turpmāk tekstā – reģistrācija) var no bērna dzimšanas brīža. Bērnu reģistrācija notiek visu kalendāro gadu.
  2. Bērnu reģistrācija uzņemšanai izglītības iestādē notiek, iesniedzot iesniegumu:
  3. elektroniski Limbažu novada pašvaldības izglītības iestāžu, kas īsteno pirmsskolas izglītības programmas vietu sadales komisijai (turpmāk - Komisija), parakstot to ar drošu elektronisku parakstu un laika zīmogu, nosūtot uz e-pastu: [pasts@limbazunovads.lv](mailto:pasts@limbazunovads.lv) vai
  4. klātienē Limbažu novada pašvaldības Centrālās pārvaldes Klientu apkalpošanas centrā, Rīgas ielā 16, Limbažos (turpmāk tekstā – Klientu apkalpošanas centrs) vai jebkurā citā Limbažu novada pašvaldības Klientu apkalpošanas centrā vai apvienības pārvaldē, kā arī iesniedzot iesniegumu ar pasta starpniecību;
  5. izmantojot Latvija.lv elektroniskos rīkus.
  6. Bērna reģistrācijas iesniegumu var iesniegt viens no vecākiem vai persona, kura īsteno bērna aizgādību (uzrādot bāriņtiesas lēmumu par bērna ārpusģimenes aprūpi (ja tā nav pašvaldības rīcībā) un/vai pilnvaru).
  7. Vecākiem ir pienākums sniegt patiesas ziņas par bērna deklarēto dzīvesvietu, kā arī ziņot par izmaiņām.
  8. Vecāki aizpilda iesniegumu (pielikumā Nr.1, Nr.2), kas tiek reģistrēts elektroniskā veidā (turpmāk tekstā – reģistrs). Iesniegumā drīkst norādīt ne vairāk kā trīs izglītības iestādes.
  9. Komisijas sekretārs iesniegumus sistematizē atsevišķi pa bērnu dzimšanas gadiem, ņemot vērā bērna tuvāko pirmsskolas izglītības iestādi un vecāku norādīto vēlamo izglītības iestādi, bērna deklarēto dzīvesvietu, iesniegumu iesniegšanas secībā, norādot laiku, kad nepieciešama vieta izglītības iestādē.
  10. Vecākiem ir tiesības mainīt iesniegumā norādīto vēlamo izglītības iestādes apmeklēšanas sākuma laiku, iesniedzot iesniegumu, saskaņā ar saistošo noteikumu 12. punktā noteikto kārtību.
  11. Komisijas sekretārs veic izmaiņas reģistrā.
  12. Reģistrā tiek norādīts:
  13. reģistrētā bērna kārtas numurs, pieteikšanās datums;
  14. bērnus identificē pēc tiem piešķirtajiem speciālajiem numuriem, kurus bērna likumiskais pārstāvis saņem, kad ir veikta bērna reģistrācija reģistrā.
  15. Reģistrs tiek papildināts un precizēts katra mēneša pirmajās piecās darba dienās.
  16. Ievērojot iesniegumu reģistrācijas secību un brīvo vietu skaitu izglītības iestādē, tiek izveidots pretendējošo bērnu saraksts; prioritāri bērni tiek uzņemti šādā secībā:
  17. bāreņi vai bez vecāku gādības palikuši bērni;
  18. bērni no Limbažu novada administratīvajā teritorijā deklarētajām audžuģimenēm;
  19. bērni, kuriem kārtējā gadā jāuzsāk apgūt obligātā izglītības vecuma sasniegušo bērnu sagatavošanas programmu;
  20. bērni, kuru vecākam Latvijas Republikas normatīvajos aktos noteiktas sociālās garantijas vai tiesības bērnu iekārtot pirmsskolas izglītības iestādē ārpus kārtas;
  21. bērni, kuriem kāds no vecākiem strādā attiecīgajā izglītības iestādē;
  22. bērni, kuriem brālis vai māsa jau apmeklē attiecīgo izglītības iestādi;
  23. bērni no daudzbērnu ģimenēm (trīs un vairāk bērni), ja bērna un viena bērna vecāka dzīvesvieta ir deklarēta pašvaldības administratīvajā teritorijā;
  24. bērni, kuriem vismaz viens no vecākiem ir deklarēts pašvaldības administratīvajā teritorijā 3 (trīs) mēnešus pirms iesnieguma iesniegšanas;
  25. pašvaldībā deklarēti bērni, kuriem neviens no vecākiem nav deklarēts pašvaldības administratīvajā teritorijā;
  26. citās pašvaldībās deklarētie bērni.
  27. Uzņemot bērnu izglītības iestādē, Komisija vērtē vecāka izteikto vēlmi, ņemot vērā, vai tā ir bērna deklarētajai dzīvesvietai tuvākā izglītības iestāde.
  28. Bērnuizslēdz no reģistra, pamatojoties uz Komisijai adresēta vecāku rakstiska iesnieguma pamata.

**III. Bērnu uzņemšana izglītības iestādēs**

1. Izglītības iestādēs uzņem reģistrā iekļautos bērnus ar Komisijas lēmumu to reģistrācijas secībā, ievērojot 21. punktā paredzēto kārtību.
2. Visu izglītības iestāžu vadītāji līdz katra gada 1. jūnijam iesniedz Komisijai uzņemamo bērnu skaitu katrā izglītības iestādes grupā uz nākamā mācību gada 1. septembri.
3. Izglītības iestāžu vadītāji līdz katra gada 15. jūnijam iesniedz informāciju un Komisijas sekretārs sagatavo sarakstu par grupā uzņemamo bērnu skaitu un grupu skaitu veidošanu katrā izglītības iestādē atbilstoši reģistrētajiem pieprasījumiem bērnu uzņemšanai izglītības iestādē un iesniedz izskatīšanai Komisijā lēmuma pieņemšanai. Komisija lēmumu pieņem 1 (viena) mēneša laikā.
4. Komisijas sekretārs par Komisijas lēmumiem (vienas darba dienas laikā) informē izglītības iestāžu vadītājus, nosūtot lēmumu uz izglītības iestādes e-pasta adresi.
5. Izglītības iestāžu vadītāji 10 darba dienu laikā no lēmuma pieņemšanas brīža izmantojot personas oficiālo elektronisko adresi (ja nav aktivizēts oficiālās elektroniskās adreses konts, tad telefoniski vai uz iesniegumā norādīto e-pasta adresi) paziņo vecākiem par iespēju bērnam apmeklēt izglītības iestādi un attiecīgo dokumentu iesniegšanu izglītības iestādē.
6. Lai uzņemtu bērnu izglītības iestādē, Komisija izsniedz iestādes vadītājam uzņemtā bērna vecāku iesniegumu.
7. Mēneša laikā no Komisijas lēmuma pieņemšanas datuma vecākam jāiesniedz konkrētajā izglītības iestādē visi 31. punktā minētie dokumenti.
8. Lai bērnu uzņemtu Izglītības iestādē, vecākiem jāiesniedz iestādes vadītājam šādus dokumentus:

31.1. medicīniskā karte (veidlapa 026/u);

31.2. valsts vai pašvaldības pedagoģiski medicīniskās komisijas atzinums (ja bērns apgūs speciālās pirmsskolas izglītības programmu), ja tā nav pašvaldības rīcībā;

31.3. citi dokumenti atbilstoši izglītības iestādes iekšējās kārtības noteikumiem.

1. Bērna uzņemšanu izglītības iestādes vadītājs noformē ar rīkojumu, norādot pirmsskolas izglītības programmu, kuru bērns apgūs.
2. Ja vecāki atsakās, iesniedzot iesniegumu Komisijai, no iedalītās vietas izglītības iestādē kārtējā gadā, tad:

33.1. vecāku iesniegums par bērna uzņemšanu izglītības iestādē tiek atstāts reģistrā pa bērnu dzimšanas gadiem, ņemot vērā iesniegumu hronoloģisko secību;

33.2. Komisija pieņem lēmumu un piedāvā vietu izglītības iestādē nākamajam reģistrētajam bērnam.

1. Izglītības iestādes vadītājs vai viņa pilnvarotā persona pēc Komisijas lēmuma par bērna uzņemšanu pirmsskolas izglītības iestādē slēdz līgumu ar bērna vecākiem un iepazīstina ar izglītības iestādes iekšējiem normatīvajiem dokumentiem.

**IV. Bērnu atskaitīšana no izglītības iestādes**

1. Bērnu atskaita no pirmsskolas izglītības iestādes Ministru kabineta noteikumos noteiktajā kārtībā, saskaņā ar Izglītības iestādes vadītāja rīkojumu.
2. Gadījumos, kad bērns izstājies no izglītības iestādes, iestādes vadītājs 10 dienu laikā informē Komisiju par brīvo vietu grupā.

**V. Lēmumu vai faktiskās rīcības apstrīdēšana un pārsūdzēšana**

1. Komisijas pieņemtos lēmumus un faktisko rīcību var apstrīdēt pašvaldības domē.
2. Pašvaldības domes lēmumu var pārsūdzēt Administratīvajā tiesā Administratīvā procesa likumā noteiktajā kārtībā.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**1.PIELIKUMS**

Limbažu novada pašvaldības domes

2024. gada 25. jūlija saistošajiem noteikumiem Nr.20

“Par bērnu uzņemšanas un atskaitīšanas kārtību

Limbažu novada pašvaldības izglītības iestādēs,

kas īsteno pirmsskolas izglītības programmas”

|  |  |  |
| --- | --- | --- |
|  | | |
| *(iesniedzēja vārds, uzvārds)* | | |
|  | | |
| *(personas kods)* | | |
|  | | |
| *(deklarētā dzīvesvietas adrese)* | | |
|  | / |  |
| *(tālrunis)* |  | *(elektroniskā pasta adrese)* |

**IESNIEGUMS**

*par bērna reģistrāciju uzņemšanai pirmsskolas izglītības iestādē*

**Limbažu novada izglītības iestāžu, kas īsteno pirmsskolas**

**izglītības programmas, vietu sadales komisijai**

Rīgas ielā 16, Limbažos, LV-4001

**Bērna dati:**

|  |  |
| --- | --- |
| vārds, uzvārds |  |
| personas kods |  |
| dzimšanas datums, mēnesis, gads |  |
| deklarētā dzīvesvietas adrese |  |

Pamatojoties uz Limbažu novada pašvaldības saistošajiem noteikumiem Nr.\_\_„Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” lūdzu reģistrēt manu bērnu pirmsskolas izglītības programmā ar 202\_\_ .gada \_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_.

**Atzīmēt, prioritārā secībā numurējot, vēlamās 3 (trīs) PII:**

|  |  |  |
| --- | --- | --- |
| **N.p.k.** | **Pirmsskolas izglītības iestāde** | **Adrese** |
|  | Limbažu pilsētas 1.pirmsskolas izglītības iestāde "Buratīno" | *Parka iela 5, Limbaži* |
|  | Limbažu pilsētas 2.pirmsskolas izglītības iestāde "Kāpēcītis" | *Zāles iela 6, Limbaži* |
|  | Limbažu pilsētas 3.pirmsskolas izglītības iestāde "Spārīte" | *Dārza iela 6, Limbaži* |
|  | Ozolaines pirmsskolas izglītības iestāde | *Ābeļu iela 4, Ozolaine, Limbažu pag.* |
|  | Ozolaines pirmsskolas izglītības iestādes programmas īstenošanas vieta Viļķenē | *Briežu gatve 6a, Viļķene, Viļķenes pagasts, Limbažu novads* |
|  | Skultes pirmsskolas izglītības iestāde "Aģupīte" | *“Mandegas”, Skulte, Skultes pag.* |
|  | Pāles pamatskola | *Skolotāju iela 4, Pāle, Pāles pag.* |
|  | Lādezera pamatskola | *Skolas iela 1, Lādezers, Limbažu pag.* |
|  | Umurgas pamatskola | *Ulda Sproģa iela 7, Umurga, Umurgas pag.* |
|  | Umurgas pamatskolas pirmsskolas izglītības grupaPociemā | *Pociema iela 7, Pociems, Katvaru pag.* |
|  | Vidrižu pamatskola | *Skolas iela 5, Vidriži, Vidrižu pag.* |
|  | Alojas pilsētas pirmsskolas izglītības iestāde "Auseklītis" struktūrvienība Vilzēnos | *"Vilzēnu pamatskola", Vilzēni, Braslavas pag., Limbažu novads* |
|  | Alojas pilsētas pirmsskolas izglītības iestāde "Auseklītis" struktūrvienība Puikulē | *''Sabiedriskais centrs'', Puikule, Brīvzemnieku pag., Limbažu novads* |
|  | Staiceles pamatskola | *Sporta iela 4, Staicele, Limbažu novads* |
|  | Salacgrīvas vidusskolas pirmsskolas izglītības programmu īstenošanas vieta Ainažos | *Parka iela 12, Ainaži, Limbažu novads* |
|  | Liepupes pamatskola | *"Veiksmes", Liepupe, Liepupes pag., Limbažu novads* |
|  | Pirmsskolas izglītības iestāde "Vilnītis" | *Pērnavas iela 29, Salacgrīva, Limbažu novads* |
|  | Pirmsskolas izglītības iestāde "Vilnītis" filiāle Korģenē | *Zītaru iela 2, Korģene, Salacgrīvas pagasts, Limbažu novads* |
|  | Pirmsskolas izglītības iestāde "Vilnītis" filiāle Svētciemā | *Dārza iela 26, Salacgrīvas pagasts, Limbažu novads* |

**Papildu atzīmes**:

|  |  |
| --- | --- |
|  | bārenis vai bez vecāku gādības palicis bērns |
|  | bērns no Limbažu novada administratīvajā teritorijā deklarētajām audžuģimenēm; |
|  | normatīvo aktu regulējums (pielikumā izziņa no darbvietas vai cits dokuments) |
|  | dvīņi vai vairāki vienās dzemdībās dzimuši bērni |
|  | kāds no bērniem jau apmeklē izvēlēto PII: **bērna vārds, uzvārds** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | vecāks ir darbinieks attiecīgajā izvēlētajā izglītības iestādē |

**Vecāku ievērībai:**

1. Iesnieguma iesniegšana Limbažu novada pašvaldībā negarantē bērnam tūlītēju vietas piešķiršanu pirmsskolas izglītības iestādē.
2. Vecākiem ir **pienākums** informēt Limbažu novada pašvaldības Pirmsskolas izglītības programmas vietu sadales komisiju **par izmaiņām iesniegumā** norādītajā vecāku/bērna kontaktinformācijā **10 darba dienu laikā** no izmaiņu iestāšanās brīža**.** Pretējā gadījumā pastāv risks, ka vecāki nesaņems izziņu (paziņojumu) par vietas piešķiršanu pirmsskolas izglītības iestādē, kurā norādīts termiņš, kādā vecākiem jāierodas pirmsskolas izglītības iestādē. Ja vecāki noteiktajā termiņā neierodas pirmsskolas izglītības iestādē, **izziņa (paziņojums) zaudē spēku** un **bērna vieta reģistrā tiek anulēta.**

**Kontaktinformācija:** *Rīgas iela 16, Limbažos, tālr.* ***64023003;*** *e-pasts:* [*pasts@limbazunovads.lv*](mailto:pasts@limbazunovads.lv)

Personas datu apstrādes pārzinis ir LIMBAŽU NOVADA PAŠVALDĪBA (turpmāk – pārzinis), vienotais reģistrācijas Nr. 90009114631, juridiskā adrese: Rīgas iela 16, Limbaži, Limbažu novads, LV–4001, tālrunis: [+371 64023003](tel:+371%2064023003), [+371 28398978](tel:+371%2028398978), E-pasts: [pasts@limbazunovads.lv](mailto:pasts@limbazunovads.lv), mājas lapas adrese: [https://www.limbazunovads.lv](https://www.limbazunovads.lv/)

LIMBAŽU NOVADA PAŠVALDĪBAS datu aizsardzības speciālists.

Papildus informāciju par personas datu apstrādi var iegūt Limbažu novada pašvaldības tīmekļa vietnes www.limbazunovads.lv sadaļā Pašvaldība / Personu datu aizsardzība Limbažu novadā / Limbažu novada pašvaldības privātuma politika, iepazīstoties ar Limbažu novada pašvaldības domes iekšējiem noteikumiem vai klātienē Limbažu novada pašvaldības un tās iestāžu klientu apkalpošanas vietās.

|  |  |  |  |  |  |
| --- | --- | --- | --- | --- | --- |
| 202\_.gada |  | . |  |  |  |
|  |  |  |  |  | *(iesniedzēja paraksts)\** |

\* Pašrocīgs paraksts nav nepieciešams, ja dokuments parakstīts ar drošu

elektronisku parakstu, kas satur laika zīmogu, vai iesniegts, izmantojot

e-pakalpojumu “Iesniegums iestādei” portālā www.latvija.lv.

**2.PIELIKUMS**

Limbažu novada pašvaldības domes

2024. gada 25. jūlija saistošajiem noteikumiem Nr.20

“Par bērnu uzņemšanas un atskaitīšanas kārtību

Limbažu novada pašvaldības izglītības iestādēs,

kas īsteno pirmsskolas izglītības programmas”

*................................................................................................*

*(iesniedzēja vārds, uzvārds)*

*................................................................................................*

*(personas kods)*

*.................................................................................................*

*(deklarētā dzīvesvietas adrese)*

*...................................../...........................................................*

*(tālrunis) (elektroniskā pasta adrese)*

**IESNIEGUMS**

*par izmaiņām pieteikumā par bērna reģistrāciju uzņemšanai pirmsskolas izglītības iestādē*

**Limbažu novada izglītības iestāžu, kas īsteno pirmsskolas**

**izglītības programmas, vietu sadales komisijai**

Rīgas ielā 16, Limbažos, LV-4001

**Bērna dati:**

|  |  |
| --- | --- |
| vārds, uzvārds |  |
| personas kods |  |
| dzimšanas datums, mēnesis, gads |  |
| deklarētā dzīvesvietas adrese |  |

Pamatojoties uz Limbažu novada pašvaldības saistošajiem noteikumiem Nr.\_\_ „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” lūdzu veikt izmaiņas pieteikumā:

|  |  |
| --- | --- |
| **vēlos mainīt** uzņemšanas laiku ar 202\_\_\_.gada\_\_\_\_.\_\_\_\_\_\_\_\_\_\_\_\_\_\_\_\_\_\_ | |
| **vēlos mainīt izglītības iestādi NO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **UZ:** | |
| Limbažu pilsētas 1.pirmsskolas izglītības iestāde "Buratīno"  Limbažu pilsētas 2.pirmsskolas izglītības iestāde "Kāpēcītis"  Limbažu pilsētas 3.pirmsskolas izglītības iestāde "Spārīte"  Ozolaines pirmsskolas izglītības iestāde  Ozolaines pirmsskolas izglītības iestādes  programmu apmācības vieta Viļķenē  Skultes pirmsskolas izglītības iestāde "Aģupīte"  Staiceles pamatskola  Salacgrīvas vidusskolas pirmsskolas izglītības programmu īstenošanas vieta Ainažos  Liepupes pamatskola  Pirmsskolas izglītības iestāde "Vilnītis"  Pirmsskolas izglītības iestāde "Vilnītis" filiāle Korģenē  Pirmsskolas izglītības iestāde "Vilnītis"  filiāle Svētciemā | Pāles pamatskola  Lādezera pamatskola  Umurgas pamatskola  Umurgas pamatskolas pirmsskolas izglītības grupaPociemā  Vidrižu pamatskola  Alojas pilsētas pirmsskolas izglītības iestāde "Auseklītis" struktūrvienība Vilzēnos  Alojas pilsētas pirmsskolas izglītības iestāde "Auseklītis" struktūrvienība Puikulē  **ar 202\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_** |

Personas datu apstrādes pārzinis ir LIMBAŽU NOVADA PAŠVALDĪBA (turpmāk – pārzinis), vienotais reģistrācijas Nr. 90009114631, juridiskā adrese: Rīgas iela 16, Limbaži, Limbažu novads, LV–4001, tālrunis: [+371 64023003](tel:+371%2064023003), [+371 28398978](tel:+371%2028398978), E-pasts: [pasts@limbazunovads.lv](mailto:pasts@limbazunovads.lv), mājas lapas adrese: [https://www.limbazunovads.lv](https://www.limbazunovads.lv/)

LIMBAŽU NOVADA PAŠVALDĪBAS datu aizsardzības speciālists.

Papildus informāciju par personas datu apstrādi var iegūt Limbažu novada pašvaldības tīmekļa vietnes www.limbazunovads.lv sadaļā Pašvaldība / Personu datu aizsardzība Limbažu novadā / Limbažu novada pašvaldības privātuma politika, iepazīstoties ar Limbažu novada pašvaldības domes iekšējiem noteikumiem vai klātienē Limbažu novada pašvaldības un tās iestāžu klientu apkalpošanas vietās.

20\_\_\_.gada \_\_\_\_.\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(iesniedzēja paraksts)\**

\* Pašrocīgs paraksts nav nepieciešams, ja dokuments parakstīts ar drošu

elektronisku parakstu, kas satur laika zīmogu, vai iesniegts, izmantojot

e-pakalpojumu “Iesniegums iestādei” portālā www.latvija.lv.