**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**PASKAIDROJUMA RAKSTS**

**Limbažu novada pašvaldības domes 2024. gada 25. jūlija saistošajiem noteikumiem Nr. 19 "Kārtība, kādā Limbažu novada pašvaldība sedz braukšanas izdevumus izglītojamiem”**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Projekta nepieciešamības pamatojums | 1.1. [Izglītības likuma](https://likumi.lv/ta/id/50759-izglitibas-likums) [17. panta](https://likumi.lv/ta/id/50759-izglitibas-likums#p17) trešās daļas 14. punkts noteic, ka pašvaldība nodrošina transportu izglītojamo nokļūšanai izglītības iestādē un atpakaļ dzīvesvietā, ja nav iespējams izmantot sabiedrisko transportu. Savukārt Ministru kabineta 2021. gada 22. jūnija noteikumu Nr. 414 “[Braukšanas maksas atvieglojumu noteikumi](https://likumi.lv/ta/id/324287-brauksanas-maksas-atvieglojumu-noteikumi)” (turpmāk – MK noteikumi) 12. punkts noteic, ka ārpus pilsētas teritorijas dzīvojošiem vispārējās pamatizglītības iestādes (1.–9. klase) izglītojamajiem ir tiesības saņemt kompensāciju 100 % apmērā par braukšanas izdevumiem, kas saistīti ar braucieniem mācību gada laikā no dzīvesvietas līdz izglītības iestādei un atpakaļ attiecīgās novada pašvaldības teritorijā, izmantojot sabiedrisko transportlīdzekli, kas pārvadā pasažierus pilsētas un reģionālās nozīmes maršrutos. MK noteikumu 13. punkts noteic, ka ārpus pilsētas teritorijas dzīvojošiem vispārējās vidējās izglītības iestādes (klātienes 10.–12. klase) izglītojamajiem ir tiesības saņemt kompensāciju 50 % apmērā par braukšanas izdevumiem, kas saistīti ar braucieniem mācību gada laikā no dzīvesvietas līdz izglītības iestādei un atpakaļ attiecīgās novada pašvaldības administratīvajā teritorijā, izmantojot sabiedrisko transportlīdzekli, kas pārvadā pasažierus pilsētas un reģionālās nozīmes maršrutos. MK noteikumu 17. punkts noteic, ka šo MK noteikumu 12. un 13. punktā minēto kategoriju pasažieri biļeti iegādājas par pilnu maksu un braukšanas izdevumus viņiem pašvaldības noteiktajā kārtībā sedz no attiecīgās pašvaldības budžeta;  1.2. Vienlaikus, atbilstoši [Pašvaldību likuma](https://likumi.lv/ta/id/336956-pasvaldibu-likums) [44. panta](https://likumi.lv/ta/id/336956-pasvaldibu-likums#p44) otrajai daļai, pašvaldības dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, un saskaņā ar [Sabiedriskā transporta pakalpojumu likuma](https://likumi.lv/ta/id/159858-sabiedriska-transporta-pakalpojumu-likums) [14. panta](https://likumi.lv/ta/id/159858-sabiedriska-transporta-pakalpojumu-likums#p14) trešo daļu noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta;  1.3. Saistošo noteikumu projekts nosaka kārtību, kādā Limbažu novada pašvaldība nodrošina Limbažu novada pašvaldības izglītības iestāžu izglītojamo, kas apgūst vispārējās pamatizglītības un vispārējās vidējās izglītības (1.–12. klašu) programmas, profesionālās ievirzes izglītības programmas, braukšanas izdevumus nokļūšanai no pašvaldības teritorijā esošas dzīvesvietas uz pašvaldības teritorijā esošu izglītības iestādi, un atpakaļ dzīvesvietā, kā arī kārtību, kādā kompensē braukšanas izdevumus.  1.4. Līdz šo saistošo noteikumu izdošanai izglītojamo braukšanas izdevumu kompensēšanas kārtību Limbažu novadā regulē Limbažu novada pašvaldības domes 2022. gada 30. jūnija saistošie noteikumi Nr. 32 “Kārtība, kādā Limbažu novada pašvaldība sedz braukšanas izdevumus izglītojamiem”, kas izdoti, pamatojoties uz likuma "[Par pašvaldībām](https://likumi.lv/ta/id/57255-par-pasvaldibam)" normām. Ar [Pašvaldību likuma](https://likumi.lv/ta/id/336956-pasvaldibu-likums) spēkā stāšanos 2023. gada 1. janvārī spēku zaudēja likums "[Par pašvaldībām](https://likumi.lv/ta/id/57255-par-pasvaldibam)". [Pašvaldību likuma](https://likumi.lv/ta/id/336956-pasvaldibu-likums) Pārejas noteikumu 6. punkts noteic, ka pašvaldības domei jāizvērtē uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdoto saistošo noteikumu atbilstība [Pašvaldību likumam](https://likumi.lv/ta/id/336956-pasvaldibu-likums) un jāizdod jauni saistošie noteikumi. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam ir piemērojami uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdotie saistošie noteikumi, ciktāl tie nav pretrunā [Pašvaldību likumam](https://likumi.lv/ta/id/336956-pasvaldibu-likums). |
| 2. Fiskālā ietekme uz pašvaldības budžetu | Saistošie noteikumi nepalielina nepieciešamo finansējuma apmēru budžetā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci | 3.1. sociālā ietekme – ņemot vērā, ka pašvaldībai jau ir pienākums segt izglītojamo braukšanas izmaksas, nav gaidāma būtiska sociālā ietekme;  3.2. nav ietekmes uz vidi;  3.3. nav ietekmes uz iedzīvotāju veselību;  3.4. ietekme uz uzņēmējdarbības vidi pašvaldības teritorijā – šo saistošo noteikumu izpilde neietekmē uzņēmējdarbības vidi pašvaldības teritorijā.  3.5. šo saistošo noteikumu izpilde neietekmē konkurenci. |
| 4. Ietekme uz administratīvajām procedūrām un to izmaksām | Administratīvās procedūras paliek nemainīgas.  Uzsākot mācību gadu vai mācību gada laikā, pēc izglītojamā uzņemšanas Pašvaldības vispārējās izglītības iestādē, profesionālās izglītības iestādē - viņa likumiskie pārstāvji vai pilngadību sasniegušais izglītojamais izglītības iestādē iesniedz aizpildītu iesnieguma veidlapu par attiecīgā braukšanas maksas atvieglojuma vai transporta izdevumu segšanas veida piemērošanu no izglītojamā deklarētās dzīves vietas līdz Pašvaldības vispārējās izglītības iestādei, profesionālās ievirzes izglītības iestādei un atpakaļ.  Ar šiem saistošajiem noteikumiem netiek paredzētas papildus administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošie noteikumi paplašina pašvaldības sniegtā pakalpojuma apjomu. |
| 6. Informācija par izpildes nodrošināšanu | Saistošie noteikumi neparedz veidot jaunas institūcijas. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Paredzamie izdevumi ir samērīgi saistošo noteikumu mērķa sasniegšanai pašvaldības autonomo funkciju un brīvprātīgo iniciatīvu izpildē. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts tika publicēts pašvaldības oficiālajā tīmekļvietnē www.limbazunovads.lv, nosakot termiņu sabiedrības viedokļa paušanai - divas nedēļas no saistošo noteikumu publicēšanas dienas no 15.06.2024 līdz 03.07.2024.  Sabiedrības viedokļa noskaidrošanas laikā tika saņemti turpmāk minētie ierosinājumi no vienas personas: 1) precizēt saistošo noteikumu projekta 10.1. apakšpunktu, nosakot, ka pašvaldība kompensē izdevumus izglītojamā nogādāšanai tuvākajā sabiedriskā transporta vai pašvaldības transporta pieturvietā un atpakaļ no rīta un vakarā, atbilstošo precizējot noteikumu projekta 12.punktā norādīto kompensācijas aprēķina formulu un 2.pielikumu; 2) svītrot noteikumu projekta 18.punkta pēdējo teikumu: *„Personiskā transporta izdevumu kompensācijai tiek aizpildīts iesniegums, kuram pievienoti čeki par degvielas iegādi.”* Ja tiek saglabāta prasība pēc degvielas čeka/elektrība rēķina iesniegšanas, tad precizēt noteikumu 13.punktu, ka tiek kompensēts reālais degvielas patēriņš konkrētajā maršrutā, konkrētam transportlīdzeklim un pie konkrētiem laikapstākļiem un ceļa kvalitātes stāvokļa.  Ierosinājumi tika apspriesti Izglītības, kultūras un sporta jautājumu komitejas sēdē, Finanšu komitejas sēdē. Ieteikumi tika daļēji ņemti vērā. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU